techiaith/cofnodycynulliad_en-cy huggingface dataset:
English: Thank you very much to Paul Davies for that question. I agree that the coronavirus crisis has had a major impact on small businesses in the travel industry, and that is going to continue over the coming months. So, the Minister for Economy has announced a package of additional support for business that have felt the impact of the fact that we can't continue with the reopening as we had originally intended. The Minister is still working with officials to prepare additional support for businesses, such as businesses in the travel industry, that can't reopen at all or that can't reopen fully. That work is ongoing, and the Minister will come to the Chamber to explain how we're going to provide additional support to businesses, such as travel businesses, as Paul Davies has suggested this afternoon.
Welsh: Diolch yn fawr i Paul Davies am y cwestiwn. A dwi'n cytuno bod argyfwng coronafeirws wedi cael effaith fawr ar fusnesau bach ym maes teithio, ac mae hynny'n mynd i barhau am y misoedd sydd i ddod. So, roedd y Gweinidog dros yr Economi wedi cyhoeddi pecyn o help ychwanegol i fusnesau sydd wedi gweld effaith o'r ffaith dydyn ni ddim yn gallu bwrw ymlaen i ailagor pethau fel roeddem ni'n bwriadu gwneud yn wreiddiol. Mae e'n dal i weithio gyda swyddogion i baratoi am fwy o gymorth i fusnesau, fel busnesau ym maes teithio, sydd ddim yn gallu ailagor o gwbl neu sydd ddim yn gallu ailagor yn llawn. Ac mae'r gwaith yna yn parhau, a bydd y Gweinidog yn dod i lawr y Senedd i esbonio sut rydym ni'n mynd i fwrw ymlaen i helpu i roi mwy o gymorth i fusnesau, fel busnesau teithio, fel mae Paul Davies wedi awgrymu'r prynhawn yma.
English: Paul Davies will know that businesses in Wales have received £400 million more in coronavirus support than they would have done had those same businesses been in England. That is what the Welsh Government has done to support the economy, both in Preseli Pembrokeshire and right across Wales. But, looking ahead, First Minister - I know that you talked about this in some detail last week - will you make sure that any consultation on a proposed tourism levy will take on board the views of local ratepayers in our tourist hotspots, as well as the brilliant businesses that served those visitors. Because they're the ones who bear the brunt of council budget constraints that pay for things like the toilets, rubbish collection and car parks, and I think it's only fair that they should be able to ask those who can afford to holiday in our beautiful region to pay just a little extra.
Welsh: Bydd Paul Davies yn gwybod bod busnesau yng Nghymru wedi cael £400 miliwn yn fwy mewn cymorth coronafeirws nag y bydden nhw wedi ei gael pe byddai'r un busnesau hynny wedi bod yn Lloegr. Dyna y mae Llywodraeth Cymru wedi ei wneud i gefnogi'r economi, ym Mhreseli Sir Benfro ac ym mhob cwr o Gymru. Ond, wrth edrych i'r dyfodol, Prif Weinidog - gwn eich bod wedi siarad am hyn yn eithaf manwl yr wythnos diwethaf - a wnewch chi sicrhau y bydd unrhyw ymgynghoriad ar ardoll dwristiaeth arfaethedig yn ystyried barn trethdalwyr lleol yn ein mannau sy'n boblogaidd ymhlith twristiaid, yn ogystal â'r busnesau gwych sy'n gwasanaethu'r ymwelwyr hynny. Gan mai nhw yw'r rhai sy'n ysgwyddo'r baich o gyfyngiadau cyllideb y cyngor sy'n talu am bethau fel y toiledau, gwasanaethau casglu sbwriel a meysydd parcio, ac rwy'n credu ei bod ond yn deg y dylen nhw allu gofyn i'r rhai sy'n gallu fforddio mynd ar wyliau yn ein rhanbarth hardd dalu ychydig yn ychwanegol.
English: Thank you, Presiding Officer. First Minister, yesterday I visited Tŷ Hafan in the Vale of Glamorgan - a wonderful facility that provides so much care and compassion for children with life-limiting conditions and their families as well. Tŷ Gobaith, obviously, does the same in north Wales. Do you recognise, as it's national Children's Hospice Week, the difference between a children's hospice and an adult hospice, and the level of funding that would be required for the hospice movement here in Wales?
Welsh: Diolch, Llywydd. Prif Weinidog, ymwelais i â Tŷ Hafan ym Mro Morgannwg ddoe - cyfleuster gwych sy'n darparu cymaint o ofal a thynerwch i blant â chyflyrau sy'n cyfyngu ar fywyd a'u teuluoedd hefyd. Mae Tŷ Gobaith, yn amlwg, yn gwneud yr un peth yn y gogledd. A ydych chi'n cydnabod, gan ei bod yn Wythnos Hosbis y Plant, y gwahaniaeth rhwng hosbis i blant a hosbis i oedolion, a lefel y cyllid y byddai ei angen ar gyfer y mudiad hosbisau yma yng Nghymru?
English: Wel, Llywydd, I too have had the privilege - and it is a privilege - in the past to visit both Tŷ Hafan and Tŷ Gobaith, and to see for myself the astonishing work they do and the commitment of the people who work there. The formula that we use to provide the help that we do to the hospice sector in Wales is a formula that was put in place through the work of Baroness Ilora Finlay in her discussions with the sector. We keep that under review with the sector and talk to them all the time, but it is not a Welsh Government formula that we devise and we impose; it's a formula that we derive through the discussions with the sector and the many needs that it seeks to fulfil.
Welsh: Wel, Llywydd, rwyf innau hefyd wedi cael y fraint - ac mae hi'n fraint - yn y gorffennol o ymweld â Tŷ Hafan a Tŷ Gobaith, ac i weld drosof fy hun y gwaith syfrdanol y maen nhw'n ei wneud ac ymrwymiad y bobl sy'n gweithio yno. Mae'r fformiwla yr ydym ni'n ei defnyddio i ddarparu'r cymorth yr ydym yn ei roi i'r sector hosbisau yng Nghymru yn fformiwla a sefydlwyd drwy waith y Farwnes Ilora Finlay yn ei thrafodaethau gyda'r sector. Rydym yn adolygu hynny yn rheolaidd gyda'r sector ac yn siarad â hwy drwy'r amser, ond nid fformiwla gan Lywodraeth Cymru yw hon sy'n cael ei dyfeisio gennym ni a'i gosod gennym ni; mae'n fformiwla sy'n deillio o'r trafodaethau yr ydym yn eu cael gyda'r sector a'r anghenion niferus y mae'n ceisio eu diwallu.
English: Do you recognise, First Minister, that regrettably in Wales that formula only delivers 5 per cent of funding to children's hospices, whereas in England it's 21 per cent of funding and in Scotland it's 50 per cent of funding? Now, I'm not for a moment saying that the Welsh Government should step in and jump straight to 50 per cent, but do you believe that there's a journey required to level up that funding stream, especially coming out of COVID and the devastating impact that that's had on fundraising activities for charities? Because it cannot be equitable that such a formula delivers such an imbalance in funding for children's hospices here in Wales at 5 per cent, 21 per cent in England and 50 per cent in Scotland. So, will you commit the Government to reviewing this formula, so that a more equitable formula can be put in place to support the compassionate work that hospices in the children's sector do here in Wales?
Welsh: A ydych chi'n cydnabod, Prif Weinidog, mai dim ond 5 y cant o gyllid y mae'r fformiwla honno yn ei ddarparu i hosbisau plant yng Nghymru yn anffodus, ond yn Lloegr mae'n 21 y cant o gyllid ac yn yr Alban mae'n 50 y cant o gyllid? Nawr, nid wyf i am eiliad yn dweud y dylai Llywodraeth Cymru gamu i mewn a neidio'n syth i 50 y cant, ond a ydych chi'n credu bod angen taith i gynyddu'r ffrwd cyllid honno, yn enwedig wrth ddod allan o COVID a'r effaith ddinistriol y mae hynny wedi ei chael ar weithgareddau codi arian i elusennau? Oherwydd ni all fod yn deg bod fformiwla o'r fath yn darparu cymaint o anghydbwysedd o ran cyllid ar gyfer hosbisau plant yma yng Nghymru, sef 5 y cant, 21 y cant yn Lloegr a 50 y cant yn yr Alban. Felly, a wnewch chi ymrwymo'r Llywodraeth i adolygu'r fformiwla hon, er mwyn gallu rhoi fformiwla decach ar waith i gefnogi'r gwaith trugarog y mae hosbisau yn y sector plant yn ei wneud yma yng Nghymru?
English: Well, I certainly agree with Andrew R.T. Davies, Llywydd, about the important work that the third sector has carried out in Wales during the pandemic. It's been strongly supported by a specific fund that the Welsh Government has made available and which has been put to very good use by the third sector in responding to a whole range of needs, the loneliness needs that we heard about earlier this afternoon, and in the work that it does in the hospice movement as well. The comparison that the leader of the opposition draws is not a like-for-like one because it doesn't take into account the other forms of support that are available in Wales that are not necessarily available elsewhere. But we remain in a constant dialogue with the sector about both the quantum of money that we are able to provide to it and the way that it is dispersed. It's a fiercely and quite properly voluntary sector, isn't it? It absolutely wants to make sure that it goes on doing all the things that it does to raise its own funds, to draw on the generosity of people in Wales. Agreeing a way of making sure the money that we are able to provide arrives in the right place, arrives in a way that recognises the significant differences between the different sorts of services, the different types of hospice that charities provide in Wales, is quite a complex one. It's why we were reliant on the excellent work that Baroness Finlay carried out in her discussions with the sector, and we continue to try and move forward with the sector in partnership in that way.
Welsh: Wel, rwy'n sicr yn cytuno ag Andrew R.T. Davies, Llywydd, am y gwaith pwysig y mae'r trydydd sector wedi ei wneud yng Nghymru yn ystod y pandemig. Mae wedi cael cymorth cryf gan gronfa benodol y mae Llywodraeth Cymru wedi ei darparu ac y mae'r trydydd sector wedi ei defnyddio yn effeithiol iawn wrth ymateb i ystod eang o anghenion, yr anghenion unigrwydd y clywsom amdanyn nhw yn gynharach y prynhawn yma, ac yn y gwaith y mae'n ei wneud yn y mudiad hosbisau hefyd. Nid yw'r gymhariaeth y mae arweinydd yr wrthblaid yn ei defnyddio yn un gyfatebol gan nad yw'n ystyried y mathau eraill o gymorth sydd ar gael yng Nghymru nad ydyn nhw ar gael o reidrwydd mewn mannau eraill. Ond rydym yn parhau i fod mewn deialog gyson â'r sector am y cwantwm o arian y gallwn ei ddarparu iddo a'r ffordd y caiff ei ddosbarthu. Mae'r sector yn ffyrnig i aros yn un gwirfoddol a hynny'n gwbl briodol, onid yw? Mae'n gwbl awyddus i sicrhau ei fod yn parhau i wneud yr holl bethau y mae'n eu gwneud i godi ei arian ei hun, i fanteisio ar haelioni pobl yng Nghymru. Mae cytuno ar ffordd o sicrhau bod yr arian y gallwn ni ei ddarparu yn cyrraedd y lle iawn, yn cyrraedd mewn ffordd sy'n cydnabod y gwahaniaethau sylweddol rhwng y gwahanol fathau o wasanaethau, y gwahanol fathau o hosbisau y mae elusennau yn eu darparu yng Nghymru, yn beth eithaf cymhleth. Dyna pam yr oeddem ni'n dibynnu ar y gwaith rhagorol a wnaeth y Farwnes Finlay yn ei thrafodaethau gyda'r sector, ac rydym yn parhau i geisio symud ymlaen gyda'r sector mewn partneriaeth yn y ffordd honno.
English: Llywydd, well, first of all, of course, to congratulate the Welsh team on proceeding to the knock-out parts of the tournament and to wish them every success on Saturday when they face Denmark in Holland. The advice of the Welsh Government has not changed, Llywydd. It's the same advice that the Football Association of Wales and, indeed, the Foreign, Commonwealth and Development Office have given to fans, that this is not the year to travel to watch Wales play abroad. I'm hugely grateful to those thousands of people who would dearly have loved to have been able to travel, and to have gone to support the Welsh team elsewhere, who have followed the advice that they have been given, which is that they are safer and the people that they care about are safer if they choose to stay in Wales and to support the team from here. We've seen, even in the last 24 hours, that there are players who have fallen ill as a result of coronavirus and won't be able to take part in the next stage of the tournament, and while we are in the position that we are in in Wales, with the delta variant rising and the vulnerabilities that that causes us, the advice of the Welsh Government has not changed. It remains aligned with the advice that comes from elsewhere; our advice is, 'Don't travel, enjoy the tournament, support your team from Wales.'
Welsh: Llywydd, wel, yn gyntaf, wrth gwrs, llongyfarchiadau i dîm Cymru ar lwyddo i fynd ymlaen i gamau nesaf y bencampwriaeth a dymunaf bob llwyddiant iddyn nhw ddydd Sadwrn pan fyddan nhw'n wynebu Denmarc yn yr Iseldiroedd. Nid yw cyngor Llywodraeth Cymru wedi newid, Llywydd. Yr un yw'r cyngor y mae Cymdeithas Bêl-droed Cymru ac, yn wir, y Swyddfa Dramor, y Gymanwlad a Datblygu wedi ei roi i gefnogwyr, sef nad hon yw'r flwyddyn i deithio i wylio Cymru yn chwarae dramor. Rwy'n hynod ddiolchgar i'r miloedd hynny o bobl a fyddai wedi bod wrth eu boddau yn cael teithio a mynd i gefnogi tîm Cymru mewn mannau eraill, sydd wedi dilyn y cyngor a roddwyd iddyn nhw, sef eu bod nhw yn fwy diogel a bod y bobl sy'n agos at eu calonnau yn fwy diogel os ydyn nhw'n dewis aros yng Nghymru a chefnogi'r tîm o'r fan hyn. Rydym wedi gweld, hyd yn oed yn ystod y 24 awr diwethaf, bod chwaraewyr sydd wedi mynd yn sâl o ganlyniad i coronafeirws ac na fyddan nhw'n gallu cymryd rhan yng ngham nesaf y bencampwriaeth, ac wrth i ni barhau yn y sefyllfa yr ydym ni ynddi yng Nghymru, gyda'r amrywiolyn delta yn cynyddu pha mor agored i niwed y mae hynny'n ein gwneud ni, nid yw cyngor Llywodraeth Cymru wedi newid. Mae'n parhau i gyd-fynd â'r cyngor a ddaw o fannau eraill; ein cyngor yw, 'Peidiwch â theithio, mwynhewch y bencampwriaeth, cefnogwch eich tîm o Gymru.'
English: Thank you very much, Llywydd. First Minister, around a year ago, you were announcing that schools were to reopen again after a long lockdown, but, of course, we know how much feeling isolated, being separated from friends has had a heavy impact on the well-being and mental health of young people. Now, throughout the pandemic, the proportion of young people waiting over four weeks for an appointment after a referral to specialist child and adolescent mental health services hasn't fallen below a quarter. Is that good enough?
Welsh: Diolch yn fawr iawn, Llywydd. Brif Weinidog, rhyw flwyddyn yn ôl, mi oeddech chi'n cyhoeddi bod ysgolion am gael ailagor eto ar ôl cyfnod clo hirfaith, ond rydyn ni'n gwybod, wrth gwrs, gymaint mae teimlo'n ynysig, bod ar wahân o'u ffrindiau wedi cael effaith drom ar lesiant ac iechyd meddwl pobl ifanc. Rŵan, drwy gydol y pandemig, dydy'r gyfran o bobl ifanc sy'n aros dros bedair wythnos am apwyntiad ar ôl cael referral i dîm gwasanaethau iechyd meddwl plant a'r glasoed arbenigol erioed wedi disgyn dan chwarter. Ydy hynny'n ddigon da?
English: Well, first of all, I do recognise the impact that coronavirus has had on the health and well-being of young people. Every time I meet young people, through the Youth Parliament, for example, that is an issue that they raise with me. Generally speaking, they aren't talking about specialist services such as CAMHS, they are talking about things that they want to see in schools and in communities, things that they can access quickly and access when they are trying to deal with those day-to-day problems of growing up in such an uncertain time. Now, with reference to CAMHS, of course, they, like every other department within the health service, are trying to deal with the impact of coronavirus on them. They can't see people in the way they did prior to coronavirus, and they are working hard to try and be flexible and creative to find ways of providing that specialist support to those young people who become so unwell that they need that specialist service.
Welsh: Wel, i ddechrau, dwi'n cydnabod, wrth gwrs, yr effaith mae coronafeirws wedi'i gael ar iechyd meddwl a lles pobl ifanc. Bob tro dwi'n cwrdd â phobl ifanc, trwy'r Senedd Ieuenctid, er enghraifft, mae hwnna'n rhywbeth maen nhw'n codi bob tro rydym ni'n siarad â nhw. Ar y cyfan, dydyn nhw ddim yn siarad am wasanaethau arbennig fel CAMHS, maen nhw'n siarad am bethau maen nhw eisiau eu gweld yn yr ysgol, yn y gymuned, pethau maen nhw'n gallu eu cael yn gyflym a'u cael pan ydyn nhw'n treial delio â'r problemau pob dydd o dyfu lan mewn cyfnod mor ansicr. Gyda CAMHS, wrth gwrs, maen nhw, fel pob adran arall yn y maes iechyd, yn treial ymdopi ag effaith coronafeirws arnyn nhw hefyd. Dydyn nhw ddim yn gallu gweld pobl yn yr un ffordd roedden nhw'n gallu gwneud cyn y coronafeirws, ac maen nhw'n gweithio'n galed i dreial i fod yn hyblyg, treial i fod yn greadigol, i ffeindio ffordd i roi'r cymorth arbennig i'r bobl ifanc sy'n cwympo mor dost mae'n rhaid iddyn nhw gael gwasanaeth arbennig fel yna.
English: There is, of course, pressure on specialist CAMHS services during the pandemic, but this isn't a new problem. Figures that have just been published demonstrate that in August 2019 almost half of those that received a referral for specialist CAMHS services were waiting over four weeks. I think in Cardiff and Vale it was 85 per cent. But where is the response to that? We see an increase and progress in the vaccination process, as a result of the delta variant. We see catch-up programmes being introduced in terms of education, but when it comes to mental health problems, serious problems, I don't see the same seriousness in the response. Now, as the health Minister in 2015, you said that it was important that the right people received treatment at the right time, but why, when it comes to mental health amongst young people, isn't that happening, even now, six years later?
Welsh: Mae yna, wrth gwrs, straen ar wasanaethau arbenigol CAMHS yn ystod y pandemig, ond nid problem newydd ydy hon. Mae ffigurau sydd newydd gael eu cyhoeddi yn dangos ym mis Awst 2019 fod bron hanner y rheini oedd yn cael referral ar gyfer gwasanaethau arbenigol CAMHS yn aros dros bedair wythnos. Dwi'n meddwl yng Nghaerdydd a'r Fro, mi oedd yn 85 y cant. Ond lle mae'r ymateb i hynny? Rydyn ni'n gweld cynnydd a chyflymu yn y broses frechu rŵan, mewn ymateb i'r amrywiolyn delta. Rydyn ni'n gweld rhaglenni dal i fyny yn cael eu cyflwyno mewn addysg, ond pan fo'n dod at broblemau iechyd meddwl dwys, dydw i ddim yn gweld yr un difrifoldeb. Rŵan, fel Gweinidog iechyd nôl yn 2015, mi ddywedasoch chi ei bod hi yn bwysig bod y bobl iawn yn cael eu trin ar yr amser iawn, ond pam, pan fo hi'n dod at iechyd meddwl pobl ifanc, nad ydy hynny'n digwydd hyd yn oed rŵan, chwe mlynedd yn ddiweddarach?
English: And of course we need to refer people to the right kind of support, but we can't play down the importance of specialist CAMHS services either. And there was an increase in referrals in the first four months of this year compared to last year. But the Senedd's Children, Young People and Education Committee did a lot of work on the impact of the pandemic, and in particular highlighted this problem of the missing middle - the significant number of children and young people who need mental health advice and support but who may not need acute or specialist services. So, I agree with the First Minister on that. You'll know that Plaid Cymru has put forward proposals for a network of walk-in centres across Wales, offering free and confidential mental health advice and support for young people. Now, First Minister, do you agree that such a network really could - now, in particular, after the pandemic, perhaps - offer a lifeline to the thousands of young people currently caught in that missing middle? And if so, would you and your officials meet with me to discuss pursuing that proposal further?
Welsh: Ac wrth gwrs, mae angen i ni gyfeirio pobl at y math iawn o gymorth, ond allwn ni ddim bychanu pwysigrwydd gwasanaethau arbenigol CAMHS ychwaith. Ac fe fu cynnydd yn nifer yr atgyfeiriadau yn ystod pedwar mis cyntaf eleni o'i gymharu â'r llynedd. Ond fe wnaeth Pwyllgor Plant, Pobl Ifanc ac Addysg y Senedd lawer o waith ar effaith y pandemig, a thynnodd sylw yn benodol at y broblem hon o'r canol coll - y nifer sylweddol o blant a phobl ifanc y mae angen cyngor a chymorth iechyd meddwl arnyn nhw ond nad oes angen gwasanaethau acíwt neu arbenigol arnyn nhw o bosibl. Felly, cytunaf â'r Prif Weinidog ar hynny. Byddwch chi'n gwybod bod Plaid Cymru wedi cyflwyno cynigion ar gyfer rhwydwaith o ganolfannau galw heibio ledled Cymru, a fydd yn cynnig cyngor a chymorth iechyd meddwl cyfrinachol rhad ac am ddim i bobl ifanc. Nawr, Prif Weinidog, a ydych chi'n cytuno y gallai rhwydwaith o'r fath - yn awr, yn arbennig, ar ôl y pandemig, efallai - gynnig achubiaeth i'r miloedd o bobl ifanc sydd wedi eu dal yn y canol coll hwnnw ar hyn o bryd? Ac os felly, a fyddech chi a'ch swyddogion yn cyfarfod â mi i drafod mynd ar drywydd y cynnig hwnnw ymhellach?
English: Well, Llywydd, I'm glad to hear that referrals have recovered. That's good news, and it's part of the general recovery of referrals to health services in Wales in the first months of this year, compared to the immediate post-crisis period in March and April of last year. Of course I am very happy to arrange a meeting to talk about whether that idea would be a contribution to the range of services that we currently provide. There are walk-in services for young people already in a number of different ways, some through the third sector, some through the counselling service that we have in schools. So, we would need to be confident that we were not duplicating something that was already there or undermining a service that was already succeeding in providing help to young people. But to explore the idea and to see what might be made of it, then of course I'm very happy to make sure that such a meeting is arranged.
Welsh: Wel, Llywydd, rwy'n falch o glywed bod atgyfeiriadau wedi gwella. Mae hynny'n newyddion da, ac mae'n rhan o adferiad cyffredinol atgyfeiriadau i wasanaethau iechyd yng Nghymru yn ystod misoedd cyntaf eleni, o'i gymharu â'r cyfnod yn syth ar ôl yr argyfwng ym mis Mawrth a mis Ebrill y llynedd. Wrth gwrs fy mod i'n hapus iawn i drefnu cyfarfod i siarad ynghylch pa un a fyddai'r syniad hwnnw yn gyfraniad i'r ystod o wasanaethau yr ydym ni'n eu darparu ar hyn o bryd. Mae gwasanaethau galw heibio ar gael i bobl ifanc eisoes mewn nifer o wahanol ffyrdd, rhai drwy'r trydydd sector, rhai drwy'r gwasanaeth cwnsela sydd gennym ni mewn ysgolion. Felly, byddai angen i ni fod yn ffyddiog nad oeddem yn dyblygu rhywbeth a oedd eisoes ar gael nac yn tanseilio gwasanaeth a oedd eisoes yn llwyddo i ddarparu cymorth i bobl ifanc. Ond i archwilio'r syniad ac i weld beth y gellid ei wneud ohono, yna wrth gwrs rwy'n hapus iawn i wneud yn siŵr bod cyfarfod o'r fath yn cael ei drefnu.
English: I thank the Member for that question, Llywydd. The Welsh Government is committed to bringing forward a deposit-return scheme for drink containers, and our preferred model was set out in the recent consultation. Alongside the work to review the consultation responses, a trial is currently under way in Conwy to pilot the digital delivery of a deposit-return scheme.
Welsh: Diolch i'r Aelod am y cwestiwn yna, Llywydd. Mae Llywodraeth Cymru wedi ymrwymo i gyflwyno cynllun dychwelyd ernes ar gyfer cynwysyddion diodydd, a chafodd y model a ffefrir gennym ei nodi yn yr ymgynghoriad diweddar. Ochr yn ochr â'r gwaith o adolygu'r ymatebion i'r ymgynghoriad, mae treial ar y gweill yng Nghonwy ar hyn o bryd i arbrofi â chyflwyno cynllun dychwelyd ernes yn ddigidol.